Diari Oficial de la Generalitat Valenciana


Sumari del DOGV 5608, del 27-09-2007 (2007/11831)

Assumpte civil 000362/2003. Notificació a Luis Miguel Sánchez Alonso.
---------------------------------------------------------------------

### Dades del document

Número de DOGV
:   5608

Data del DOGV
:   27-09-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/11133


Data del document
:   03-09-2007

Organisme emissor
:   Jutjat d'Instrucció Número 2 de Torrevieja

Tipus de document
:   Edicte

Descriptors 

:   * sistema judicial

Assumpte civil 000362/2003. Notificació a Luis Miguel Sánchez Alonso. [2007/11005]  
Judici mesures fills extramatrimonials contenciós 000362/2003.  
Part demandant: Esther Martínez Vega.  
Part demandada: Luis Miguel Sánchez Alonso.  
En el procediment referit, s'ha dictat la resolució que, literalment, és com es diu:  
«Decisió  
Estime la demanda presentada pel procurador Francisco Javier Maseres Sánchez, en nom i representació d'Esther Martínez Vega, contra Luis Miguel Sánchez Alonso, i aprove les mesures següents:  
1. L'atribució de la guarda i custòdia de la filla menor d'edat, Yadira Martínez, a la mare Esther Martínez Vega, exercint la pàtria potestat de forma conjunta per ambdós progenitors.  
2. Com a règim de visites Luis Miguel Sánchez Alonso podrà estar en companyia de la menor els caps de setmana alterns, des de les 12.00 fins a les 20.00 hores del dissabte i en el mateix horari els diumenges, així com la meitat de vacances de Nadal, Setmana Santa i l'estiu; triarà els anys parells la mare i els imparells el pare, el qual haurà d'arreplegar i lliurar la menor al domicili matern.  
3. Luis Miguel Sánchez Alonso haurà de pagar en concepte de pensió alimentària a favor de la filla la quantitat de 240 euros mensuals, que haurà d'abonar en el compte corrent designat amb este objecte per la mare, dins dels cinc primers dies de cada mes; l'esmentada quantitat serà actualitzada anualment segons la revalorització que experimente l'índex de preus al consum publicat per l'Institut Nacional d'Estadística o organisme que el substituïsca.  
4. Per tal de garantir la prestació dinerària que estableix l'apartat anterior, en cas que la persona obligada al pagament no ho complisca, s'adoptaran les mesures d'assegurament pertinents.  
5. No es fa condemna expressa en costes.  
Expediu un testimoniatge de la present resolució que es duga a les actuacions, i uniu l'original al lligall de sentències d'este Jutjat. Notifiqueu la present resolució a les persones sol·licitants i al ministeri fiscal, amb l'advertiment que hi poden interposar un recurs d'apel·lació davant d'este Jutjat, perquè posteriorment siga tramitat i resolt per l'Audiència Provincial d'Alacant, Secció Setena d'Elx, en el termini de cinc dies següents al de la seua notificació. Esta és la meua sentència, que pronuncie, mane i firme.  
Juana López Hoyos, magistrada jutgessa del Jutjat d'Instrucció número 2 de Torrevieja i partit judicial.»  
Atés que s'ignora l'actual domicili o residència de la part demandada, mitjançant la provisió del dia de hui la magistrada jutgessa, de conformitat amb el que disposa l'article 497.2 de la Llei 1/2000, d'Enjudiciament Civil, la sentència o resolució que pose fi al procés es notificarà al demandat personalment, en la forma que disposa l'article 161 d'esta llei. Però si el demandat està en parador ignorat, la notificació es farà mitjançant un edicte, que es publicarà en el Diari Oficial de la Comunitat Valenciana o en el Boletín Oficial del Estado; per això s'ha acordat la publicació del present edicte mitjançant la inserció gratuïta en el Diari Oficial de la Comunitat Valenciana, per a dur a terme la diligència de notificació de sentència al demandat en parador ignorat.  
Torrevieja, 3 de setembre de 2007.- La secretària judicial: Elena María Valera Luaces.